Tomas Baranauskas

Tomas Baranauskas (g. 1973 m. rugsėjo 12 d. Kaune) – Lietuvos istorikas, istorijos populiarintojas, publicistas. Pagrindinės mokslinių interesų kryptys: viduramžių Lietuvos istorija, valstybės ištakos, Lietuvos pilys ir viduramžių Lietuvos mūšiai. 1996–2011 m. ir nuo 2018 m. dirba Lietuvos istorijos institute.

 Biografija 

Mokėsi Žeimelio ir Anykščių Antano Vienuolio vidurinėse mokyklose. Mokykliniais metais dalyvavo Anykščių Sąjūdžio veikloje, 1990–1991 m. redagavo Sąjūdžio puslapį rajono laikraštyje „Anykšta“, vėliau buvo laikraščio „Žiburys“ redkolegijos nariu.

1992–1998 m. studijavo Vilniaus universiteto Istorijos fakultete, baigė istorijos bakalauro bei magistro studijas. 1996–2011 m. dirbo Lietuvos istorijos institute: LDK istorijos skyriuje (1996–1998 m.), Archeologijos skyriuje (1998–2011 m.). Buvo Lietuvos istorijos instituto tinklalapio administratorius (2003–2011 m.). 2001–2007 m. buvo Lietuvos istorijos laikraščio „Voruta“ redkolegijos narys. Nuo 2005 m. draugijos „Pilis“ narys, o nuo 2009 m. – pirmininkas. Nuo 2010 m. portalo Alkas.lt redakcijos narys. 2009–2012 m. Lietuvos kultūros ir meno tarybos narys. Nuo 2008 m. rugsėjo dirba Vilniaus pedagoginio universiteto Istorijos fakultete.

T. Baranausko mokslinių interesų sritis – ankstyvoji Lietuvos istorija, valstybės ištakos, Lietuvos medinės pilys. 2000 m. išleido knygą „Lietuvos valstybės ištakos“. Paskelbė 17 mokslinių straipsnių, daug istorinės publicistikos bei istorijos populiarinimo straipsnių spaudoje bei interneto portaluose. Dalyvavo mokslinėse konferencijose Lietuvoje, Danijoje, Latvijoje, Baltarusijoje.

Parašė straipsnių Lietuvoje ir užsienyje leidžiamoms enciklopedijoms: „Visuotinė lietuvių enciklopedija“, „Вялікае Княства Літоўскае: энцыклапедыя ў двух тамах“, „The Crusades: An Encyclopedia“. Sudarė 1998 metų Lietuvos istorijos bibliografiją.

1990–2006 m. dalyvavo Šeimyniškėlių piliakalnio (prie Anykščių) archeologiniuose tyrinėjimuose, parašė dvi brošiūras, populiarinančias šių tyrinėjimų rezultatus: „Vorutos pilis“ (2001; drauge su tyrinėjimų vadovu Gintautu Zabiela) ir „Anykščių medinė pilis“ (2005).

2000 m. sukūrė interneto svetainę „Viduramžių Lietuva“, kurioje lietuvių, anglų, rusų ir kt. kalbomis populiarina Lietuvos istoriją. Nuo 2001 m. prie šios svetainės įkūrė ir iki šiol moderuoja Lietuvos istorijos forumą.

2018 m. Vytauto Didžiojo universitete apgynė humanitarinių mokslų srities istorijos mokslo krypties daktaro disertaciją „Pabaisko mūšis 1435 m. Lūžio metai Lietuvos valstybingumo raidoje“.

 Publikacijos 

 Knygos 

 Lietuvos valstybės ištakos, Vilnius: „Vaga“, 2001, 317 p.
 Rec.: Kulikauskienė R., Lituanistica, 2001, nr. 3 (47), p. 101–103; Zabiela G., Lietuvos istorijos metraštis. 2000 metai, Vilnius, 2001, p. 327–330; Семянчук Г., Спадчына, Мінск, 2003, № 5–6/2002 (150–151), с. 137–141.
 Vorutos pilis / Tomas Baranauskas, Gintautas Zabiela, Vilnius: „Diemedis“, 16 p.
 Anykščių medinė pilis, [Anykščiai, 2005], 16 p.
 Lietuvos istorijos bibliografija. 1998 / sudarė Tomas Baranauskas, Vilnius: LII leidykla, 2005, 333, [3] p.
 Pabaisko mūšis: šaltiniai ir interpretacijos,  Vilnius: Mokslo ir enciklopedijų leidybos centras, 2019, 335, [1] p. ISBN 978-5-420-01819-4.

 Straipsniai 

 Deltuvos žemė / Gintautas Zabiela, Tomas Baranauskas, Lietuvos istorijos metraštis. 1995 metai, Vilnius, 1996, p. 5–14.
 Mindaugo dvaras Latava / Tomas Baranauskas, Gintautas Zabiela, Lietuvos istorijos metraštis. 1997 metai, Vilnius, 1998, p. 21–40.
 XI amžius; XII amžius; XIII amžius; XIV amžius, Tūkstantmečio knyga, Kaunas: Kraštotvarka, 1999, t. 1: Valstybė, p. 10–25.
 Anykščių Sąjūdžio istorija, Anykščiai XX amžiuje, Vilnius: Petro ofsetas, 2000, p. 405–444.
 Vorutos pilis, Mūsų praeitis, Vilnius, 2001, t. 7, p. 43–70.
 Ankstyvieji Lietuvos dvarai, Lietuvos dvarai – praeitis, dabartis ir ateitis: konferencijos medžiaga, Vilnius, 2001, p. 10–18.
 Kur buvo Lietuvos žemė?, Lituanistica, 2002, nr. 2 (50), p. 3–18.
 Новогрудок в XIII в.: история и миф, Castrum, urbis et bellum: зборнік науковых прац : прысвячаецца памяці прафесара Міхася Ткачова, Баранавічы, 2002, с. 29–44.
 Вытокі Літоўскай дзяржавы, Край = Kraj. Polonica – Albaruthenica – Lithuanica, Мінск, 2002, № 1–2 (4–5), с. 104–122.
 Lietuvos medinės pilys rašytinių šaltinių duomenimis, Lietuvos archeologija, Vilnius, 2003, t. 24, p. 57–106: santr. angl., rus.
 Месца каранацыі Міндоўга, Спадчына, Мінск, 2003, № 5–6/2002 (150–151), с. 26–31.
 Saxo Grammaticus on the Balts, Saxo and the Baltic Region. A Symposium, edited by Tore Nyberg, [Odense:] University Press of Southern Denmark, 2004, p. 63-79.
 Ceklis 1253 metais: istorinė – archeologinė analizė / Tomas Baranauskas, Gintautas Zabiela, Žemaičių istorijos virsmas iš 750 metų perspektyvos, sudarė Antanas Ivinskis, [Vilnius:] Aidai, 2004, p. 9–55, summary: p. 190–191.
 Lietuvos miestų ir miestelių pirmųjų paminėjimų datos, Lietuvos lokalinių tyrimų padėtis: mokslinių straipsnių rinkinys, Vilnius: Vilniaus pedagoginio universiteto l – kla, 2005, p. 137–142: santr. angl.
 Aukštaitija XIII–XV amžiuje, Aukštaičių tapatumo paieškos: straipsnių rinkinys, Kaunas: Žiemgalos leidykla, 2006, p. 27–43.
 Ar Lietuvai reikalinga Respublikos diena?, Parlamento studijos, 2006, [nr.] 6, p. 175–177.
 Lietuvos politiniai santykiai su Vakarų Europa XIII–XV a., Kultūros barai, 2006, nr. 10 (503), p. 66–73. Santr. angl.: p. 96.

 Išnašos 

Baranauskas, Tomas
Baranauskas, Tomas